ROMÂNIA 
JUDEŢUL TIMIŞ
MUNICIPIUL TIMIŞOARA
DIRECŢIA CLĂDIRI, TERENURI ŞI DOTĂRI DIVERSE I EST		
COMPARTIMENTUL SPAŢII CU ALTĂ DESTINAŢIE I EST
SC2019- 32812/17.12.2019


RAPORT DE SPECIALITATE
privind atribuirea în folosință gratuită pe o perioadă de 5 ani cu contract de comodat  a spațiului cu altă destinație –SAD.5 situat în Timișoara , Piața Victoriei , nr.1B, către Direcția Fiscală a Municipiului Timișoara 
     	
Având în vedere Expunerea de motive nr.SC2019-32812/17.12.2019 a Primarului Municipiului Timişoara Dl. Nicolae Robu şi Proiectul de hotărâre privind atribuirea în folosință gratuită pe o perioadă de 5 ani , cu contract de comodat  a spațiului SAD.5 situat în Timișoara , Piața Victoriei , nr.1B către Direcția Fiscală a Municipiului Timișoara;
	Precizăm urmatoarele: spaţiul cu altă destinaţie decât aceea de locuinţa din Timişoara, Piața Victoriei nr. 1/B este  situat la subsolul imobilului, compus din 11 încăperi în suprafaţă de 137,45 mp având 4,56 % p.c.i și 41/1893 m.p teren în folosință  , fiind  înscris în CF 400508-C1-U20 Timişoara, nr.top.210/XXVI în proprietatea Statului Român  ca “Spaţiu cu altă destinaţie nr.5 la subsol, compus din încăperile nr.1, nr.2, nr.3, nr.4, nr.5, nr.6, nr.7, nr.8, nr.9, nr.10 nr.11, cu 4,56% pc şi 41/1893 mp teren în folosinţă”. Acest spațiu  a fost atribuit în anul 2010  în folosință gratuită pe o perioadă de 10 ani  Direcţiei Fiscale a Municipiului Timișoara în baza HCL nr.44/23.02.2010 , cu destinația de arhivă  . 
SpațiuL  este în inventarul  patrimoniului Municipiului Timișoara de peste 20 de ani , fiind înregistrat cu numărul de inventar 0112 și valoarea de inventar 94182 lei . 
Având  în vedere hotărârea Comisiei de analiză a spaţiilor cu altă destinaţie decât aceea de locuinţă situate în imobile proprietatea Primariei Timişoara precum şi în proprietatea Statului Roman, în administrarea Consiliului Local al Municipiului Timişoara înfiinţată prin HCLMT nr.12/26.06.2012 şi modificată prin HCLMT nr.176/11.04.2019, întrunită  în ședința din data de 10.12.2019 ,menționăm faptul că a fost  avizată  favorabil cererea cu CT 2019-007413/21.11.2019 a  Direcția Fiscale a Municipiului Timișoara, comisia hotărând  atribuirea în  folosință gratuită a spațiului SAD.5 din Timișoara ,Piața Victoriei , nr.1B ,cu contract de comodat ,pe o perioadă de 5 ani ,începând de la data de 23.02.2020-cea a  expirării perioadei pentru care a fost atribuită folosința gratuită anterioară  a spaţiului cu altă destinaţie decât aceea de locuinţa din Timişoara, Piața Victoriei nr. 1/B  .
Spațiul  în  suprafața de 137,45  m.p , având 4,56 % p.c.i și 41/1893 m.p teren în folosință  , a fost verificat prin adresele de mai jos , nefiind înregistrate sarcini:
- CT 2019-007413/ 10.12.2019 -   Serviciul juridic
- CT 2019-007413/12.12.2019 -   Compartimentul Administrare Fond Funciar;
- CT 2019-007413/ 09.12.2019 - Biroul Clădiri Terenuri  I Est; 
În conformitate cu prevederile art.129.alin.2, aln.6, litera a din OUG nr.57/2019 privind Codul administrativ ;
	În temeiul art.139, aln. 1, aln.3 litera g ) și alin.2 ,litera c din OUG nr.57/2019 privind Codul administrativ;
Având  în vedere prevederile legale expuse în prezentul raport, apreciem că Proiectul de hotărâre  privind atribuirea în folosință gratuită pe o perioadă de 5 ani cu contract de comodat  a spațiului cu altă destinație –SAD.5 situat în Timișoara , Piața Victoriei , nr.1B către Direcția Fiscală a Municipiului Timișoara , îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

